གཞན་ཐོབ་ཐང་ལག་འཁྱེར་གྱི་ཡུལ་གཞན་བདག་སྤྲོད་ལམ་ལུགས་སོགས་འཛུགས་པ་ནི་སྤྱི་བདེ་ལས་ཁུངས་ཀྱིས་ཐེམ་ཐོའི་ལམ་ལུགས་བཅོས་བསྒྱུར་དང་།རླངས་འཁོར་ཞིབ་བཤེར་དང་ཁ་ལོ་བའི་རྒྱུགས་ལེན་ལམ་ལུགས་བཅོས་བསྒྱུར་རྗེས་ཀྱི་བཅོས་བསྒྱུར་བྱེད་ཐབས་གལ་ཆེན་ཞིག་ཡིན།སྤྱི་བདེ་ལས་ཁུངས་ཀྱི་མི་འབོར་ཞབས་ཞུ་དོ་དམ་ཆ་འཕྲིན་ཅན་དུ་བསྒྱུར་བའི་དགེ་མཚན་འདོན་སྤེལ་གང་ལེགས་བྱས་ནས་ཆ་འཕྲིན་མང་སྤེལ་དང་མང་ཚོགས་ཉུང་རྒྱུག་བྱེད་དུ་བཅུག་ཏེ་མང་ཚོགས་ལ་སྟབས་བདེ་གང་ལེགས་བསྐྲུན་དགོས།རང་རྒྱལ་གྱི་གཞི་རྩའི་གནས་ཚུལ་ལ་གཞི་ཚུགས་ནས་དོན་དངོས་ཟུང་འབྲེལ་དང་།ཞིབ་འཇུག་ཞིབ་ཕྲ།བཀོད་སྒྲིག་ཚགས་དམ་པ།གོ་རིམ་བགོས་ནས་ལག་ལེན།གོ་རིམ་མ་འཆོར་བར་སྐུལ་འདེད།བཀོལ་སྤྱོད་བྱེད་སྲོལ་ཚགས་དམ་པ།ཐོབ་ཐང་ཞིབ་བཤེར་ནན་མོ་བཅས་བྱས་ཏེ།དམངས་འཚོར་ཕན་པའི་དོན་དག་འདི་ཁ་དོན་ཚིག་གནས་ཀྱིས་བསྒྲུབ་དགོས།